cyanic-selkie/wikianc huggingface dataset:
টোয়াইলাইট (উপন্যাস)
টোয়াইলাইট (২০০৫) হল স্টিফেনি মেয়ার রচিত একটি কিশোর ভ্যাম্পায়ার-রোম্যান্স উপন্যাস। এটি টোয়াইলাইট সিরিজের প্ৰথম উপন্যাস, যাতে ১৭ বছরের ইসাবেলা "বেলা" সোয়ানের কাহিনী ফুটিয়ে তুলা হয়েছে। যে ফিনিক্স, অ্যারিজোনা থেকে ফোৰ্কস, ওয়াশিংটনে এসে এডওয়ার্ড কালেন নামের একজন ভ্যাম্পায়ারের প্ৰেমে পরে নিজের জীবন বিপন্ন করে তোলে। এই সিরিজের অন্য বইগুলো হচ্ছে নিউ মুন, এক্লিপ্স এবং ব্ৰেকিং ডন। টোয়াইলাইট ঈষদুষ্ণ সমালোচনা পায়। উপন্যাসটিতে বচনভঙ্গি এবং উন্মত্ততা ও বিদ্রোহের মতো সাধারণ কিশোর মনোভাবের জন্য সমালোচকরা এর প্রশংসা করেন। অন্যরা মেয়ারের উক্তি নিয়ে সমালোচনা করে এবং বলে যে গল্পটিতে চরিত্র বিকাশে অসমর্থ হয়েছে। বইটি প্রকাশের এক মাসের মধ্যেই নিউ ইয়র্ক টাইমসের বেস্টসেলার তালিকায় প্ৰথমেই পঞ্চম স্থান এবং পরে প্ৰথম স্থান লাভ করে। সেই বছরই পাবলিশার্স উইক্লিতে একে ২০০৫ সালের শ্ৰেষ্ঠ শিশু গ্ৰন্থ হিসেবে আখ্যা দেয়া হয়।
২০০৮ সালে প্রকাশিত টোয়াইলাইট চলচ্চিত্র ব্যবসা সফল হয়, যা বৈশ্বিকভাবে $৩৯২ মিলিয়ন ডলারের অধিক আয় করে, এবং জুলাই ২০০৯ পর্যন্ত উত্তর আমেরিকায় ডিভিডি বিক্রি করে আরো অতিরিক্ত $১৫৭ মিলিয়ন ডলার উপার্জন করে। ২০০৮ সালে এই বইটি সৰ্বাধিক বিক্রি হওয়া উপন্যাস ছিল; ২০০৯ সালে এর ধারাবিহক নিউ মুন প্ৰথম হওয়ায় এটি দ্বিতীয় সৰ্বাধিক বিক্রি হওয়া উপন্যাস হিসেবে পরিগণিত হয়।
টোয়াইলাইট স্যাগ্যার ১০ বছর পূর্তি উপলক্ষে ২০১৫ সালের অক্টোবরে, স্টিফেনি মেয়ার লাইফ এন্ড ডেথ: টোয়াইলাইট রি-ইমাজিন্ড, শিরোনামে ব্যু এবং এডিথ চরিত্রের সাথে উপন্যাসটির একটি নতুন লিঙ্গ-পরিবর্তন সংস্করণের ঘোষণা করেন।
পটভূমি
বেলা সোয়ান রোদ্রোজ্জ্বল ফিনিক্স, অ্যারিজোনা থেকে বৃষ্টিস্নাত অলিম্পিক উপদ্বীপের ফোর্কস, ওয়াশিংটনে তার পিতা চার্লির সঙ্গে থাকার জন্য চলে আসে। তার মা, রেনী তার নতুন স্বামী, ফিল ডয়ার, একজন ছোট্টখাটো লিগ বেসবল খেলোয়াড়ের সাথে ভ্রমণ করছিলেন। নতুন স্কুলে বেলা সকলের দৃষ্টি আকৰ্ষণ করে এবং খুব সহজেই কয়েক জন বন্ধু-বান্ধবী জুটিয়ে নেয়। একজন লাজুক মেয়ে হিসেবে, তার মনোযোগ আকর্ষণের জন্য প্রতিদ্বন্দ্বী বিভিন্ন ছেলেদের দ্বারা সে আতঙ্কিত হয়ে পরে।
বেলা যখন ক্লাসে যাচ্ছিল, একটি পাখা এডওয়ার্ডের দিকে তার সুগন্ধি নিয়ে যায়। বেলা তার স্কুলের প্রথম দিনে জীববিজ্ঞানের ক্লাসে এডওয়ার্ড কালেনের পাশে বসে, তবে তার প্রতিক্রিয়ায় বুঝা যায়, তার প্রক্রিয়ায় তার অনুভূতিতে আঘাত করেছে। সে কয়েক দিনের জন্য অদৃশ্য হয়ে যায়, কিন্তু সে ফিরে আসার পরে বেলার সাথে বন্ধুত্বপূৰ্ণ ব্যবহার করে; স্কুল পার্কিং লটে বেলা, টাইলারের ভ্যান দ্বারা প্রায় ছিটকে পড়ার পরে তাদের নতুন সম্পর্কের মধ্যে বাধা হয়ে দাঁড়ায়। শুধুমাত্র তার হাত দিয়ে ভ্যান থামিয়ে এডওয়ার্ড বেলাকে রক্ষা করে।
বেলা এডওয়ার্ডকে তার জীবন কীভাবে বাঁচিয়েছে সে সম্পর্কে প্রশ্ন করলো। সে শুনতে পায় যে এডওয়ার্ড এবং তার পরিবার ভ্যাম্পায়ার যারা প্রাণীর রক্ত পান করে। সে একটি ক্যাম্পের সময় তার এক বন্ধু জ্যাকব ব্ল্যাকের সাথে দেখা হলে স্থানীয় কুইলিইউত জাতির কিংবদন্তি কল্পকাহিনীর কথা জানতে পারে। বারংবার দুঃস্বপ্ন দ্বারা বিরক্ত হয়ে, বেলা ভ্যাম্পায়ার সম্পর্কে গবেষণা করে। তার হতাশা থেকে, সে তখন বুঝতে পারলো যে এডওয়ার্ড রক্ত পরীক্ষা করার দিনে স্কুলে আসেনি কারণ সে একজন ভ্যাম্পায়ার; সে কালেন্সকে পুরাণে বর্ণীত বৈশিষ্ট্যগুলির সাথে তুলনা করে এবং অনেক মিল খুঁজে পায়। তাকে একটি ভ্যাম্পায়ার নিশ্চিত করে, সে নিজেকে বিস্ময়ের রাজত্বে খুঁজে পায়। যখন সে প্রায় আঘাতগ্রস্থ হয়ে পড়ছিল, তখন বেলা এডওয়ার্ডের দ্বারা আবারো পোর্ট অ্যানগেলাসে রক্ষা পায়। একটি রূপালী ভলভো গাড়িতে করে, এডওয়ার্ড বেলাকে সান্ধ্যভোজন করাতে এবং বাড়িতে নিয়ে যায়। তারা গাড়িতে চড়ে যাবার সময়, বেলা তাকে একটি গল্প বলে যাতে সে ভ্যাম্পায়ার। তার সুবাস খুব কাম্য হিসেবে অনুভব করার পর এডওয়ার্ড বলে সে একটু দূরে থাকার চেষ্টা করছে। সময়ের সাথে সাথে, এডওয়ার্ড এবং বেলা একসময় প্রেমে পড়ে যায়।
তাদের সম্পর্ক প্রভাবিত হয় যখন একটি হিংস্র ভ্যাম্পায়ার, কভেন ফোর্কসে এসে উপস্থিত হয়। জেমস, একটি অনুসরণকারী ভ্যাম্পায়ার মানুষের সঙ্গে কালেন পরিবারের সম্পর্ক গড়ে উঠার জন্য ক্রুদ্ধ হয় এবং খেলাধুলার জন্য বেলাকে শিকারে পরিণত করতে চায়। কালেনের পরিবার বেলা এবং এডওয়ার্ডকে পৃথক করার চেষ্টা করে এবং একটি হোটেলে লুকানোর জন্য বেলাকে ফিনিক্স পাঠায়। জেমস বেলাকে কল করে করে বলে যে সে তার মাকে বন্দী করে রেখেছে। যখনই বেলা আত্মসমর্পণ করে, জেমস তার উপর আক্রমণ চালিয়ে তাকে মেরে ফেলতে পারে, এজন্য এডওয়ার্ড আর অন্যান্য কালেন্স তাকে উদ্ধার করে জেমসকে ধ্বংস করে দেয়। সে এখনও তাকে আক্রমণ করতে পারে। এডওয়ার্ড তাকে একটি ভ্যাম্পায়ার হওয়ার থেকে বাধা দেয়, এবং তাকে একটি হাসপাতালে চিকিৎসা করানো হয়। ফোর্কসে ফিরে আসার পরে তারা স্কুলে প্রম নৃত্যে অংশগ্ৰহণ করে এবং বেলা ভ্যাম্পায়ার হওয়ার ইচ্ছা পোষণ করে যদিও এডওয়ার্ড এতে অসম্মতি জানায়।
সিরিজ জুড়ে বেলার ভ্যাম্পায়ার হয়ে উঠার ইচ্ছা প্রবলভাবে বৃদ্ধি পেয়েছে। এডওয়ার্ড অব্যাহতভাবে প্রত্যাখ্যান করে গেছে যেহেতু সে অমর হয়ে থাকাকে ঘৃণা করে এবং বেলাকে একই ভাগ্য ভোগ করাতে চায় না।
বিকাশ
মেয়ার দাবি করেন যে, ২ জুন ২০০৩ সালে 'টোয়াইটাইট' এর চিন্তা তার মাথায় একটি স্বপ্ন দেখে আসে। তিনি একজন মানব মেয়ে এবং একটি ভ্যাম্পায়ার স্বপ্ন দেখেছিলেন, যে তাকে ভালোবাসে কিন্তু এখনও তার রক্ত চায়। তার স্বপ্নের দ্বারা অনুপ্রাণিত হয়ে, মেয়ার একটি খসড়া লিখেন যা বর্তমান বইয়ের অধ্যায় ১৩। প্রথম খসড়াটি টোয়াইটাইট এর পরিবর্তে ফোর্ক্স শিরোনামে ছিল; প্রকাশক শিরোনাম পরিবর্তনের অনুরোধ জানান। প্রথম দিকে, মেয়ার তার প্রধান দুটি চরিত্রের নামকরণ করেন নি। তিনি শার্লট ব্রন্টের জেন আয়ার থেকে এডওয়ার্ড রচেস্টার, এবং জেইন অস্টেনের সেন্স অ্যান্ড সেন্সিবলিবিলিটি থেকে এডওয়ার্ড ফেরার্সের দ্বারা প্রভাবিত হয়ে অ্যাডওয়ার্ডকে পছন্দ করেন। তিনি নারী চরিত্রটির জন্য ইসাবেলা নামটি নিৰ্বাচন করেন কারণ তার যদি মেয়ে থাকতো তাহলে তার নাম ইসাবেলা রাখতেন। রোসেলি এবং জাসপার মূলত ক্যারোল এবং 'রোনাল্ড' নামে অভিহিত হয়েছিল।
অন্তিমগল্প কোথায় শেষ হবে এ বিষয়ে উদ্বিগ্ন না হয়ে মেয়ার সময়ের সাথে লেখা চালিয়ে যান। তিনি অধ্যায়গুলিকে খণ্ড বা সংখ্যার পরিবর্তে ই অক্ষর দিয়ে সংজ্ঞায়িত করেন। প্রথম খসড়ার শেষ অধ্যায় দীর্ঘ থেকে দীর্ঘতর হতে থাকে, তাই তিনি উপসংহারের পর উপসংহার লিখেন। যাইহোক, তিনি বুঝতে পেরেছিলেন যে তিনি অন্তিমগল্প এবং অধ্যায়গুলির ঘটনার পিছনের কারণগুলি আবিষ্কার করতে চান, তাই তিনি ৫-৬টি অধ্যায়ে অন্তিমগল্পগুলি লেখার পরিকল্পনা করেছিলেন। কিন্তু এর পরিবর্তে, তিনি গল্পটিকে বারোটি অধ্যায়ে শেষ করেন। তিন মাসের ভিতরে তিনি তার স্বপ্নকে একটি উপন্যাসে রূপ দেন। তিনি বলেন, তিনি নিজের আনন্দের জন্য লিখেছিলেন, প্রকাশ করার কথা কখনো চিন্তা করেন নি।    ২০০৩ সালের ২৯ আগস্টে পাণ্ডুলিপিটি লিখে শেষ করেন।
প্রচ্ছদ
স্টিফেনি মেয়ার বলেন বইয়ের প্রচ্ছদে থাকা আপেলটি বুক অব জেনেসিসে উল্লেখিত নিষিদ্ধ ফলকে এবং বেলা ও এডওয়ার্ডের নিষিদ্ধ প্ৰেমকে চিহ্নিত করে। বইয়ের শুরুতেই তিনি ২:১৭ থেকে একটি উক্তি উদ্ধৃত করেছেন। এটি বেলার ভালো মন্দ জ্ঞানের, এবং তার সিদ্ধান্তেরও প্ৰতিনিধিত্ব করে।
মেলিইয়ায় কোভিড-১৯ রোগের বৈশ্বিক মহামারী
কোভিড-১৯ রোগের বৈশ্বিক মহামারী ২০২০ সালের মার্চ মাসে আফ্রিকা মহাদেশে স্পেনের স্বায়ত্তশাসিত মেলিইয়া শহরে পৌঁছে বলে নিশ্চিত করা হয়।
মার্চ ২০২০
ইবেরীয় উপদ্বীপ থেকে আগত একজন ব্যক্তি আফ্রিকা মহাদেশে স্পেনের স্বায়ত্তশাসিত মেলিইয়া শহরে ভাইরাসটি বহন করে নিয়ে আসে।
ডগ ফ্রিম্যান
ডগলাস লিনফোর্ড ফ্রিম্যান (Doug Freeman; জন্ম: ৮ সেপ্টেম্বর, ১৯১৪ - মৃত্যু: ৩১ মে, ১৯৯৪) নিউ সাউথ ওয়েলসের র‍্যান্ডউইক এলাকায় জন্মগ্রহণকারী অস্ট্রেলীয় বংশোদ্ভূত নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ডগ ফ্রিম্যান।
প্রথম-শ্রেণীর ক্রিকেট
১৯৩১ থেকে ১৯৩৩ সাল পর্যন্ত নেলসন কলেজে ডগ ফ্রিম্যান অধ্যয়ন করেছিলেন। ১৯৩১-৩২ মৌসুমে কলেজ দলের পক্ষে নেলসন ক্লাব প্রতিযোগিতার একটি খেলায় ১৮ উইকেট লাভ করেন। ৮/৬৪ বোলিং পরিসংখ্যান গড়ার পর ১০/১৩২ পান।
১৯৩২-৩৩ মৌসুম থেকে ১৯৩৩-৩৪ মৌসুম পর্যন্ত ডগ ফ্রিম্যানের প্রথম-শ্রেণীর খেলোয়াড়ী জীবন চলমান ছিল। ডগ ফ্রিম্যান লেগ স্পিনার ছিলেন। টেস্ট ক্রিকেটে অভিষেক ঘটার দুইমাস পূর্বে জানুয়ারি, ১৯৩৩ সালে প্রথম-শ্রেণীর ক্রিকেটে অভিষেক ঘটে তার। ওয়েলিংটনের সদস্যরূপে অকল্যান্ডের বিপক্ষে ৪/৮৫ ও ৫/১০২ বোলিং পরিসংখ্যান গড়েন। এ পর্যায়ে তাকে উদীয়মান ক্রিকেটার হিসেবে ৩৫ বছর বয়সী ডিআর গারার্ডের চেয়ে এগিয়ে রাখা হয়েছিল।
১৯৩২-৩৩ মৌসুমে ডগলাস জারদিনের নেতৃত্বাধীন ইংল্যান্ড ক্রিকেট দল নিউজিল্যান্ড গমন করে। সফররত এমসিসি দলের বিপক্ষে নিজস্ব দ্বিতীয় প্রথম-শ্রেণীর খেলায় অংশ নেন। এডি পেন্টার, ওয়ালি হ্যামন্ড ও লেস অ্যামিসের উইকেট নিয়ে ৩/৭১ পান। জানুয়ারি ও ফেব্রুয়ারি, ১৯৩৩ সালে হক কাপ প্রতিযোগিতায় অংশ নেন। নেলসনের সদস্যরূপে হক কাপের দুই খেলায় অংশ নিয়ে ১৩৩ রান খরচায় ১৩ উইকেট পান।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ডগ ফ্রিম্যান। ২৪ মার্চ, ১৯৩৩ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩১ মার্চ, ১৯৩৩ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
অবসর
১৯৩৩-৩৪ মৌসুমে ওয়েলিংটনের পক্ষে একটি খেলায় অংশ নিয়ে একটি উইকেট পান। ১৯ বছর বয়সে এটিই তার সর্বশেষ প্রথম-শ্রেণীর খেলায় অংশগ্রহণ ছিল। তার প্রথম-শ্রেণীর খেলোয়াড়ী জীবন মাত্র ষোলো কর্মদিবসের ছিল।
১৯৫৩-৫৪ মৌসুমে ফিজি ক্রিকেট দলের নিউজিল্যান্ড গমনে ব্যবস্থাপকের দায়িত্বে ছিলেন। কয়েকটি গুরুত্বহীন খেলায় অংশ নেন। তবে, ব্যাট কিংবা বল হাতে খুব কমই সফলতার স্বাক্ষর রেখেছিলেন। দলে তিনি অধিনায়কের দায়িত্বে ছিলেন তবে আঘাতপ্রাপ্তির কারণে খেলা হয়নি। সিডনিতে অবস্থানকালে গল্ফ খেলায় মনোনিবেশ ঘটান।
ব্যক্তিগত জীবন
১৯৩৫ সালে ফিজিতে চলে যান। সেখানে কলোনিয়াল সুগার রিফাইনিং কোম্পানিতে কাজ করেন। ৪০ বছরের কর্মজীবনের প্রথম ২০ বছর ফিজিতে ও পরবর্তী ২০ বছর সিডনিতে পার করে দেন। এরপর অস্ট্রেলিয়ায় সিএসআরে কাজ করেন।
৩১ মে, ১৯৯৪ তারিখে ৭৯ বছর বয়সে সিডনি এলাকায় ডগ ফ্রিম্যানের দেহাবসান ঘটে।
ওড়না
right|thumb|180px|[[জয়পুর, ভারতের সালোয়ার-কামিজ ও ওড়না পরিহিত নারী।]] ওড়না মেয়েদের একটি পোশাক, এটি চাদর বা দোপাট্টা নামেও পরিচিত। এটি একপ্রস্থ একটি কাপড় যা সাধারণত বুকের ওপর পরিধান করা হয়, তবে অনেকে ওড়না মাথা আবৃত করতেও ব্যবহার করেন। ওড়না এক রঙা বা বিভিন্ন রঙের ও বর্নিল নকশা সম্বলিতও হয়ে থাকে। ওড়না সাধারণত সালোয়ার কামিজ, লেহেঙ্গা, শাড়ি ইত্যাদির সাথে একত্রে পরা হয়। ওড়নার ব্যবহার মূলতঃ দক্ষিণ এশিয়া, বিশেষ করেঃ বাংলাদেশ, ভারত, পাকিস্তান, আফগানিস্তান প্রভৃতি দেশে বেশি হয়।
ইতিহাস
ওড়নার উত্পত্তিকাল প্রাচীন সিন্ধু সভ্যতার পর্যন্ত বিস্তৃত এবং সেসময় এ ধরনের বস্ত্রের ব্যবহার প্রচলিত ছিল। হরপ্পার এক পুরোহিত রাজার মূর্তির বাম কাঁধ চাদর দিয়ে ঢাকা ছিল যা প্রমাণ করে যে ভারতীয় উপমহাদেশে প্রাচীনকাল থেকেই ওড়নার প্রচলন ছিল।
সুরমা মিত্র দাশগুপ্ত
ড.সুরমা মিত্র দাশগুপ্ত, শাস্ত্রী (১০ সেপ্টেম্বর ১৯০৭ – ১২ জুন ১৯৯৮) ছিলেন একজন বিশিষ্ট ভারতীয় বাঙালি সংস্কৃত পণ্ডিত ও দার্শনিক। বাংলার তথা ভারতের প্রথম ডক্টরেট সম্মানে ভূষিতা মহিলা ছিলেন তিনি।
জন্ম ও শিক্ষাজীবন
সুরমা মিত্রের জন্ম ১৯০৭ খ্রিস্টাব্দের ১০ সেপ্টেম্বর ব্রিটিশ ভারতের কলকাতায়। পিতা হরেন্দ্রনারায়ণ মিত্র। তাদের আদি নিবাস ছিল অধুনা বাংলাদেশের ঢাকায়। অল্প বয়সে তার পিতার মৃত্যু হলে, তিনি মা, ভাই বোনসহ মাতামহ সুপণ্ডিত ঈশানচন্দ্র বসুর কাছে চলে যান। কয়েক বছর তার কাছে কাটানোর ফলে মাতামহের প্রভাব পড়েছিল তার উপর। এমনিতেই অত্যন্ত মেধাবী ছিলেন সুরমা।  কলকাতার বেথুন স্কুল থেকে ১৯২৪ খ্রিস্টাব্দে ম্যাট্রিক পাশ করেন। ১৯২৮ খ্রিস্টাব্দে বেথুন কলেজ থেকে প্রথম শ্রেণীতে প্রথম হয়ে বি.এ এবং ১৯৩০ খ্রিস্টাব্দে সংস্কৃতের নয়টি বিভাগের মধ্যে সর্বোচ্চ স্থান অধিকার করে এম.এ পাশ করেন। স্কুল-কলেজ-বিশ্ববিদ্যালয়ের সমস্ত পরীক্ষায় কৃতিত্বের জন্য তিনি স্বর্ণপদক, বৃত্তি ও আর্থিক পুরস্কার লাভ করেন।  কলকাতা বিশ্ববিদ্যালয়ের বৃত্তি নিয়ে সংস্কৃত কলেজ থেকে “কর্মবাদ ও জন্মান্তরবাদ” এর উপর গবেষণা করে “শাস্ত্রী” উপাধি লাভ করেন। সংস্কৃত কলেজে পাঠের সময় থেকে দীর্ঘ দশ বৎসর প্রথিতযশা দার্শনিক  সুরেন্দ্রনাথ দাশগুপ্তের ছাত্রী ছিলেন তিনি। তারই অধীনে ভারতীয় দর্শনশাস্ত্রের দুটি বিষয়ের উপর গবেষণা করে ১৯৪১ খ্রিস্টাব্দে  কলকাতা বিশ্ববিদ্যালয় থেকে পিএইচডি (বর্তমানকালের ডি.লিট. সমতুল্য) ডিগ্রি অর্জন করেন। ভারতীয় মহিলাসমাজে সুরমা মিত্রই সর্বপ্রথম “ডক্টরেট” সম্মানের অধিকারিণী। ছাত্রীরূপে গবেষণা চলাকালে তিনি তার গুরু-শিক্ষককের প্রখ্যাত গ্রন্থ “এ হিস্ট্রি অফ ইন্ডিয়ান ফিলসফি “ (৫ খণ্ড) সম্পাদনায় গুরুকে বিশেষভাবে সাহায্য করেছিলেন। ১৯৪১ খ্রিস্টাব্দেই তার শ্রদ্ধেয় শিক্ষক তাকে নিয়ে অপবাদ ও কলঙ্কে মধ্যে জডিয়ে পড়েন এবং সে সব অপবাদের কথা শিক্ষকের পরিবার থেকেই আসে, পরিণতিতে তার বর্তমান স্ত্রীর সাথে বিচ্ছেদ ঘটে এবং তিনি হৃদরোগে আক্রান্ত হন। শিক্ষককে অপবাদ আর কলঙ্ক থেকে বাঁচাতে সুরমা শিক্ষককে ১৯৪৫ খ্রিস্টাব্দে আর্যমতে বিবাহ করেন। এই বিবাহকে কেন্দ্র করে সমাজ তাদের যতদূর সম্ভব বেইজ্জত ও বে-আব্রু করার চেষ্টা করে। শেষে তিনি ঘোষ ট্রাভেলিং ফেলোশিপ নিয়ে উচ্চশিক্ষার্থে লন্ডন যাত্রা করেন অবসর প্রাপ্ত স্বামীকে সঙ্গে নিয়ে।
কর্মজীবন
সুরমা কেমব্রিজ বিশ্ববিদ্যালয় থেকে পিএইচডি ডিগ্রি লাভ করে একটি শিক্ষা প্রতিষ্ঠানে অধ্যাপনা করেন। পাঁচ বছর পর ১৯৫০ খ্রিস্টাব্দে তিনি লখনউ বিশ্ববিদ্যালয়ে অধ্যাপনার কাজ নিয়ে তারা দেশে ফিরে আসেন। দু-বছর পর ১৯৫২ খ্রিস্টাব্দের ১৮ ডিসেম্বর তার স্বামী সুরেন্দ্রনাথের মৃত্যু হয়। তিনি ১৭ বৎসর অধ্যাপনার পর ১৯৬৭ খ্রিস্টাব্দে অবসর নেন। অবসর গ্রহণের পরও তিনি বিদেশের নানা বিশ্ববিদ্যালয়ে ৫/৬ বছর অতিথি অধ্যাপক হিসাবে সংস্কৃত ও দর্শন পড়িয়েছেন। লখনউ বিশ্ববিদ্যালয়ে অধ্যাপনার সময় এমনকি অবসরের পর বিদেশের বিভিন্ন সম্মেলনে যোগ দিয়েছিলেন। ১৯৫৭ খ্রিস্টাব্দে কলোরাডোতে এবং ১৯৬৯ খ্রিস্টাব্দে নিউ ইয়র্কে অনুষ্ঠিত আমেরিকান ফিলোজফিক্যাল কনফারেন্সে যোগ দেন। ১৯৬৪ খ্রিস্টাব্দে হাওয়াইতে অনুষ্ঠিত ইন্টারন্যাশনাল ইস্ট অ্যান্ড ওয়েস্ট ফিলজফিক্যাল কনফারেন্সে একমাত্র মহিলা ছিলেন তিনিই। ১৯৬৩ খ্রিস্টাব্দে পশ্চিম জার্মানি সরকারের আমন্ত্রণে সেখানকার বিশ্ববিদ্যালয় পরিদর্শনে যান ১৯৭১ খ্রিস্টাব্দে তিনি সুইজারল্যান্ডের জুরিখের সি জি জাং ইনস্টিটিউটে বক্তৃতা দেন।
তিনি ভারতীয় দর্শনশাস্ত্রের উপর রচিত —ডেভেলপমেন্ট অফ মরাল ফিলজফি অফ ইন্ডিয়া গ্রন্থে বেদ, উপনিষদ, মীমাংসা, স্মৃতি, গীতা, বেদান্ত, সাংখ্যযোগ, ন্যায়, বৈশেষিকা, বৌদ্ধ এবং জৈন চিন্তাধারা সমীক্ষা করে ভারতীয় নৈতিকতার ক্রমবিকাশের সূত্র ব্যাখ্যা করেছেন। তার অপর গ্রন্থ ও সম্পাদিত গ্রন্থগুলি হল- তার বহু রচনা অবশ্য অপ্রকাশিত থেকে গেছে।
শেষ জীবন
অধ্যাপিকা সুরমা দাশগুপ্তের শেষজীবন কেটেছে মঠবাসিনী সন্ন্যাসিনী হিসাবে। মধুপুরের সন্ন্যাসী ধর্মমেঘ আরণ্যের দীক্ষিতা ছিলেন তিনি। ১৯৭২-৮১ খ্রিস্টাব্দের সময়ে মধুপুরের কাপিলমঠে স্বামী হরিহরানন্দ সাংখ্যযোগাচার্য আরণ্যের 'দ্য যোগ ফিলজফি অফ পাতঞ্জল', দ্য সাংখ্য সূত্রজ অফ পঞ্চশিখা প্রভৃতি গ্রন্থ প্রকাশনার দায়িত্ব সম্পন্ন করেন। এরপর কিছুদিন তিনি লখনউ এবং জামশেদপুরের বৃদ্ধাশ্রমে কাটিয়ে পুনরায় ১৯৮৮ খ্রিস্টাব্দে মধুপুরে ফিরে আসেন এবং কাপিলমঠের ভক্তনিবাসে থাকেন এবং এখানেই ১৯৯৮ খ্রিস্টাব্দের ১২ জুন পরলোক গমন করেন।
সোনাই রূপাই বন্যপ্রাণী অভয়ারণ্য
সোণাই-রূপাই অভয়ারণ্য (সোণাই ৰূপাই অভয়াৰণ্য) অসমের শোণিতপুর জেলাতে অবস্থিত একটি বন্যপ্ৰাণী অভয়ারণ্য। এই বন্যপ্রাণ অভয়ারণ্যের আয়তন ১৭৫ কিমি২.
অবস্থান
তেজপুর শহর থেকে প্রায় ৮০ কিমি দূরে ১৭৫ বর্গকিমি বনভূমি নিয়ে বিরাজ করছে সোণাই রূপাই বন্যপ্রাণ অভয়ারণ্য। এই জংগলের পশ্চিমে রাওতা সংরক্ষিত বনভূমি।
জীববৈচিত্র্য
এখানে উল্লেখযোগ্য বন্যপ্রাণ হলও বাংলা বাঘ, বুনো মহিষ, প্যারা হরিণ ও পিগমি হগ।
তিলপাড়া ইউনিয়ন
তিলপাড়া ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
অবস্থান
বিয়ানীবাজার উপজেলা সদর থেকে ইউনিয়ন পরিষদের দুরত্ব ৮.০০ কি.মি.। তিলপাড়া ইউনিয়ন পরিষদ কার্য্যালয় ইউনিয়নের দাসউরা বাজারে অবস্থিত।
গ্রাম সমূহ
গ্রামের সংখ্যা– ২৪ টি। গ্রাম সমূহের নাম – তিলপাড়া, মাটিজুরা, টুকা, দেবারাই, দেবারাইচক, পিরেরচক, বিবিরাই, নছিরপুর, বিলবাড়ী, কালাইম, উলুউরী, গোরেরটেকা,    সানেশ্বর, ইনাম, কামারকান্দি, গাংকুল,  ভুরছিয়া, দক্ষিণ দাসউরা, চান্দলা, দাসউরা,  সদরপুর, দাসউরা রজব।
আয়তন ও জনসংখ্যা
আয়তন– ৬৬৬৬ একর। লোকসংখ্যা ২০৩৬৩ জন।
শিক্ষা
শিক্ষার হার – ৫২%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ মাহবুবুর রহমান
গ্রিন কার্ড
গ্রিন কার্ড, যা আনুষ্ঠানিকভাবে স্থায়ী বাসিন্দা কার্ড হিসাবে পরিচিত, একটি পরিচয় নথি যা দেখায় যে একজন ব্যক্তির মার্কিন যুক্তরাষ্ট্রে স্থায়ী বসবাস রয়েছে৷ গ্রিন কার্ডধারীরা আনুষ্ঠানিকভাবে বৈধ স্থায়ী বাসিন্দা (এলপিআর) হিসাবে পরিচিত।,
১৩.৯ মিলিয়ন গ্রিন কার্ডধারী যেখানে ৯.১ মিলিয়ন মার্কিন যুক্তরাষ্ট্রের নাগরিক হওয়ার যোগ্য। তাদের মধ্যে প্রায় ৬৫,০০০ মার্কিন সশস্ত্র বাহিনীতে কাজ করে।
গ্রিন কার্ডধারীরা বিধিবদ্ধভাবে মার্কিন নাগরিকত্বের জন্য আবেদন করার অধিকারী, প্রমাণের প্রাধান্যের দ্বারা দেখানো হয় যে তারা, অন্যান্য জিনিসের মধ্যে, এক থেকে পাঁচ বছর ধরে মার্কিন যুক্তরাষ্ট্রে অবিচ্ছিন্নভাবে বসবাস করেছে এবং তারা ভাল নৈতিক চরিত্রের ব্যক্তি। যাদের বয়স ১৮ বছরের কম তারা স্বয়ংক্রিয়ভাবে মার্কিন নাগরিকত্ব লাভ করে যদি তাদের অন্তত একজন মার্কিন নাগরিক অভিভাবক থাকে।
ঐতিহাসিক গ্রিন রঙের কারণে কার্ডটি 'গ্রিন কার্ড' নামে পরিচিত। এটিকে পূর্বে 'এলিয়েন রেজিস্ট্রেশনের সার্টিফিকেট' বা 'এলিয়েন রেজিস্ট্রেশন রসিদ কার্ড' বলা হত। অনুপস্থিত ব্যতিক্রমী পরিস্থিতিতে, ১৮ বছর বা তার বেশি বয়সী অভিবাসীরা তাদের গ্রিন কার্ড বহন না করার জন্য ৩০ দিন পর্যন্ত জেলে থাকতে পারে।
গ্রিন কার্ডের আবেদনগুলি ইউনাইটেড স্টেটস সিটিজেনশিপ অ্যান্ড ইমিগ্রেশন সার্ভিসেস (ইউএসসিআইএস) দ্বারা সিদ্ধান্ত নেওয়া হয়, তবে কিছু ক্ষেত্রে একজন অভিবাসন বিচারক বা বোর্ড অফ ইমিগ্রেশন আপিলের (বিআইএ) সদস্য, মার্কিন অ্যাটর্নি জেনারেলের পক্ষে কাজ করে, স্থায়ীভাবে বসবাসের অনুমতি দিতে পারেন অপসারণের প্রক্রিয়া চলাকালীনযেকোনো অনুমোদিত ফেডারেল বিচারক স্বাক্ষর করে এবং আদেশ জারি করে একই কাজ করতে পারে। অভিবাসী কর্মীরা যারা গ্রিন কার্ড পেতে চান আই-১৪০ ফর্ম ব্যবহার করে আবেদন করতে পারেন।
একটি এলপিআর ফৌজদারি দোষী সাব্যস্ত হওয়ার পরে মার্কিন যুক্তরাষ্ট্র থেকে অপসারণযোগ্য হয়ে উঠতে পারে,  বিশেষত যদি এটি একটি বিশেষভাবে গুরুতর অপরাধ বা একটি গুরুতর অপরাধের সাথে জড়িত থাকে যার জন্য কারাবাসের মেয়াদ আগের ১৫ বছরের মধ্যে শেষ হয়েছিল।    যারা অ্যাটর্নি জেনারেল মার্কিন যুক্তরাষ্ট্রে শরণার্থী হিসাবে স্বীকার করেছেন এবং পরে তাদের অবস্থান এলপিঅআর-এর সাথে সামঞ্জস্য করেছেন তাদের আজীবন নির্বাসনের বিরুদ্ধে সংবিধিবদ্ধভাবে টীকা দেওয়া হয়েছে,    অনেকটা একইভাবে যারা  জাতীয়  কিন্তু মার্কিন যুক্তরাষ্ট্রের নাগরিক নয়।
ইতিহাস
ইমিগ্রেশন এবং ন্যাচারালাইজেশন সার্ভিস ১৯৩৩ সালে শ্রম বিভাগের অংশ হিসাবে গঠিত হয়েছিল এবং ১৯৪০ সালের জাতীয়তা আইনের সাথে বিচার বিভাগের অধীনে স্থানান্তরিত হয়েছিল।১৯৪০-এর দশকে "স্থায়ী বাসিন্দা" কার্ডের পূর্বসূরি ছিল "এলিয়েন রেজিস্ট্রেশন রসিদ কার্ড" যা পিছনে "ফার্ম" নির্দেশ করবে।রেস" ১৯২৪ সালের ইমিগ্রেশন অ্যাক্ট অনুসারে।
আইএনএ, যা ১৯৫২ সালে মার্কিন কংগ্রেস দ্বারা প্রণীত হয়েছিল, বলে যে "[টি] তিনি ' এলিয়েন ' শব্দের অর্থ মার্কিন যুক্তরাষ্ট্রের নাগরিক বা নাগরিক নন এমন কোনো ব্যক্তি।"
অবৈধ অভিবাসন সংস্কার এবং অভিবাসী দায়বদ্ধতা আইন
৩০শে সেপ্টেম্বর, ১৯৯৬-এ প্রেসিডেন্ট ক্লিনটন অবৈধ অভিবাসন সংস্কার এবং অভিবাসী দায়বদ্ধতা আইন (IIRIRA) আইনে স্বাক্ষর করেন।
২০১৪ সাল পর্যন্ত, প্রায় ১৩.২ মিলিয়ন এলপিআর রয়েছে যার মধ্যে ৮.৯ মিলিয়ন "নাগরিকত্বের জন্য যোগ্য"। এই এলপিআরগুলি মার্কিন নাগরিকদের মতোই অনেক ধরনের চাকরি সুরক্ষিত করতে পারে।উদাহরণস্বরূপ, প্রায় ৬৫০০ এলপিআর মার্কিন সশস্ত্র বাহিনীর সদস্য। এলপিআররা তাদের নামে সম্পত্তি নিবন্ধন করতে পারে এবং মার্কিন যুক্তরাষ্ট্রের মধ্যে যে কোনও জায়গায় বসবাস করতে পারে।তারা একইভাবে মার্কিন যুক্তরাষ্ট্রে যেকোনো ধরনের ব্যবসা পরিচালনা করতে পারে।
এলপিআরগুলিও মার্কিন নাগরিকদের মতো অনুরূপ বাধ্যবাধকতার বিষয়।উদাহরণ স্বরূপ, ১৮ থেকে ২৫ বছরের মধ্যে পুরুষদের এলপিআর সিলেক্টিভ সার্ভিস সিস্টেমে নিবন্ধন করার বিষয়।মার্কিন নাগরিকদের মতো, এলপিআরদের অবশ্যই তাদের বিশ্বব্যাপী আয়ের উপর কর দিতে হবে (এর মধ্যে রয়েছে বার্ষিক মার্কিন আয়কর রিটার্ন দাখিল করা)।এলপিআরদের ফেডারেল নির্বাচনে ভোট দেওয়ার অনুমতি নেই এবং তারা ফেডারেল অফিসে নির্বাচিত হতে পারে না।তারা কিছু স্থানীয় নির্বাচনে ভোট দিতে পারে, এবং স্থানীয় ও রাজ্য অফিস (রাষ্ট্র/শহর আইন এবং সাংবিধানিকতা সাপেক্ষে) ধরে রাখতে পারে।
একটি এলপিআর মার্কিন যুক্তরাষ্ট্রে পাঁচ বছরের অবিচ্ছিন্ন বসবাসের পরে স্বাভাবিককরণের জন্য একটি আবেদন ফাইল করতে পারে। মার্কিন নাগরিকের সাথে বিবাহিত হলে বা মার্কিন সশস্ত্র বাহিনীর সাথে চাকরি করার সময় এই সময়কাল তিন বছর কম করা যেতে পারে। একজন এলপিআর বসবাসের প্রয়োজনীয়তা পূরণের ৯০ দিনের আগে স্বাভাবিককরণের জন্য তার আবেদন জমা দিতে পারে।অবিচ্ছিন্ন বসবাসের পাশাপাশি, আবেদনকারীদের অবশ্যই ভাল নৈতিক চরিত্র প্রদর্শন করতে হবে, একটি ইংরেজি পরীক্ষা এবং একটি নাগরিক বিজ্ঞান পরীক্ষা উভয়ই পাস করতে হবে এবং মার্কিন সংবিধানের সাথে সংযুক্তি প্রদর্শন করতে হবে।২০১৮ সালের গ্রীষ্মে, এলপিআর-দের স্বাভাবিককরণের জন্য নিজেদের প্রস্তুত করতে সাহায্য করার জন্য একটি নতুন প্রোগ্রাম শুরু করা হয়েছিল।
মার্কিন নাগরিকদের মতো, এলপিআররা মার্কিন যুক্তরাষ্ট্রে অভিবাসনের জন্য নির্দিষ্ট পরিবারের সদস্যদের স্পনসর করতে পারে, তবে এলপিআর-এর পরিবারের সদস্যদের সংখ্যা যারা অভিবাসন করতে পারে তাদের সংখ্যা বার্ষিক ক্যাপ দ্বারা সীমিত, এবং একটি বছর-ব্যাপী ব্যাকলগ রয়েছে।
গ্রিন কার্ড প্রদানে ২০১৯ "পাবলিক চার্জ" বিধিনিষেধ
১২ অগাস্ট, ২০১৯-এ, ইউএস সিটিজেনশিপ অ্যান্ড ইমিগ্রেশন সার্ভিসেস (USCIS) আনুষ্ঠানিকভাবে একটি নতুন নিয়ম ঘোষণা করেছে যাতে গরীব অভিবাসীদের এলপিআর স্ট্যাটাস পেতে বাধা দেওয়া হয়, যা গ্রিন কার্ড নামে পরিচিত।এই নিয়মের অধীনে, যা ১৫ অক্টোবর, ২০১৯-এ কার্যকর হতে চলেছে, আইনি অভিবাসীরা যারা সম্পূরক নিরাপত্তা আয়, অভাবী পরিবারের জন্য অস্থায়ী সহায়তা, পরিপূরক পুষ্টি সহায়তা কর্মসূচি, মেডিকেড এবং পাবলিক হাউজিং সহায়তার মতো পাবলিক সুবিধা পেয়েছেন মোট বারো মাস স্থায়ী বসবাসের জন্য অযোগ্য একটি "পাবলিক চার্জ" হিসাবে শ্রেণীবদ্ধ করা যেতে পারে। ইমিগ্রেশন আধিকারিক স্থায়ীভাবে বসবাসের জন্য আবেদনকারীদের স্বাস্থ্য, আয়, সম্পদ, শিক্ষা এবং পরিবার তদন্ত করতে পারে যে তারা ভবিষ্যতে পাবলিক চার্জ হবে কিনা তা ভবিষ্যদ্বাণী করতে। "পাবলিক চার্জ" শব্দটি ইমিগ্রেশন এবং ন্যাশনালিটি অ্যাক্টে দেখা যায়, কিন্তু আইন দ্বারা সংজ্ঞায়িত করা হয়নি।শরণার্থী, আশ্রয়প্রার্থী, গর্ভবতী মহিলা, শিশু এবং সশস্ত্র বাহিনীতে কর্মরতদের পরিবারের সদস্যদের এই বিধিনিষেধের বাইরে রাখা হয়েছে। ট্রাম্প প্রশাসন অনুমান করেছে যে অ-নাগরিকদের নেতৃত্বে ৫৮% পরিবার জনকল্যাণমূলক প্রোগ্রাম ব্যবহার করে এবং অর্ধেক মেডিকেড ব্যবহার করে। মাইগ্রেশন পলিসি ইনস্টিটিউট অনুমান করেছে যে সমস্ত গ্রিন কার্ড আবেদনকারীদের অর্ধেক এই নিয়ম দ্বারা বাদ দেওয়া হবে।
কেনেথ টি. কুচিনেলি দ্বিতীয়, ইউএসসিআইএস-এর প্রাক্তন ভারপ্রাপ্ত পরিচালক, বলেছেন যে নীতিটি "এই দেশে অভিবাসিত ব্যক্তিরা যাতে জনসাধারণের বোঝা হয়ে না যায় তা নিশ্চিত করে করদাতাদের সুরক্ষার দীর্ঘমেয়াদী সুবিধা পাবে, যাতে তারা নিজেরাই দাঁড়াতে পারে৷ দুই ফুট, যেমনটি অতীতে অভিবাসীরা করেছে।" ন্যাশনাল ইমিগ্রেশন ল সেন্টার বলেছে যে এই নিয়ম "একটি ভয়ানক মানবিক প্রভাব ফেলবে, কিছু পরিবারকে জীবন রক্ষাকারী স্বাস্থ্যসেবা এবং পুষ্টি ত্যাগ করতে বাধ্য করবে।আগামী কয়েক দশকের জন্য ক্ষতি অনুভূত হবে।" আইন কেন্দ্র ঘোষণা করেছে যে নীতিটি কার্যকর হতে বাধা দেওয়ার জন্য মামলা করবে।
মার্কিন যুক্তরাষ্ট্রের রাষ্ট্রপতির জন্য তার প্রচারের সময়, জো বিডেন পাবলিক চার্জ বিধির সমালোচনা করেছিলেন এবং এটি প্রত্যাহার করার প্রতিশ্রুতি দিয়েছিলেন। ফেব্রুয়ারী ২, ২০২১-এ, রাষ্ট্রপতি বিডেন একটি নির্বাহী আদেশে স্বাক্ষর করেছিলেন যে ইউএস ডিপার্টমেন্ট অফ হোমল্যান্ড সিকিউরিটি অন্যান্যদের মধ্যে নীতি পর্যালোচনা করে।
অভিবাসনের প্রকারভেদ
একজন বিদেশী নাগরিক প্রাথমিকভাবে নিম্নলিখিতগুলির মাধ্যমে মার্কিন যুক্তরাষ্ট্রে স্থায়ী বসবাস পেতে পারে:
মিয়ে প্রশাসনিক অঞ্চল
মিয়ে প্রশাসনিক অঞ্চল (三重県? মিয়ে কেন্‌) হল জাপানের মূল দ্বীপ হোনশুর কান্‌সাই অঞ্চলের অন্তর্গত একটি প্রশাসনিক অঞ্চল। এর রাজধানী ৎসু নগর।
ইতিহাস
বাম|থাম্ব|171x171পিক্সেল|নাইকূ, ইসে মহাতীর্থ। মেইজি পুনর্গঠনের আগে পর্যন্ত অধুনা মিয়ে প্রশাসনিক অঞ্চলটি ইসে, শিমা, ইগা ও আংশিক কিই প্রদেশে বিভক্ত ছিল।
১৯৫৯ খ্রিঃ ইসে-ওয়ান টাইফুনে মিয়ে প্রশাসনিক অঞ্চল বিধ্বস্ত হয়। এই টাইফুনটি জাপানের নথিভুক্ত ইতিহাসে বৃহত্তম ছিল।
২০১৬ এর মে মাসে শিমা নগরে ৪২ তম জি৭ শীর্ষ সম্মেলন অনুষ্ঠিত হয়। এতে সদস্য রাষ্ট্র রাশিয়া অনুপস্থিত ছিল।
ভূগোল
উত্তর-দক্ষিণে মিয়ে প্রশাসনিক অঞ্চলের বিস্তার ১৭০ কিমি এবং পূর্ব-পশ্চিমে তা ৮০ কিমি। মিয়েকে পাঁচটি ভৌগোলিক উপাঞ্চলে ভাগ করা যায়, যথা: উত্তর-পশ্চিমের সুযুকা পর্বতমালা, আইচির সীমানায় ইসে উপসাগর থেকে শুরু করে দক্ষিণে ইসে নগর অবধি প্রসারিত ইসে সমভূমি অঞ্চল, ইসে সমভূমির দক্ষিণে শিমা উপদ্বীপ, নারার সীমানায় ইগা অববাহিকা এবং মধ্য মিয়ে থেকে দক্ষিণে প্রসারিত নুনোবিকি পার্বত্য অঞ্চল। মিয়ের জনসংখ্যার অধিকাংশ ইসে সমভূমিতে বাস করেন। কেন্দ্র|থাম্ব|610x610পিক্সেল|নুনোবিকি জলাধার। ২০০৮ এর ৩১শে মার্চের হিসেব অনুযায়ী মিয়ে প্রশাসনিক অঞ্চলের ৩৫ শতাংশ এলাকা সংরক্ষিত বনাঞ্চল। এর মধ্যে আছে ইসে-শিমা ও য়োশিনো-কুমানো জাতীয় উদ্যান, মুরোও-আকামে-আওয়্যামা ও সুযুকা উপ-জাতীয় উদ্যান এবং পাঁচটি প্রশাসনিক আঞ্চলিক উদ্যান।
বাগমতী প্রদেশ
বাগমতী প্রদেশ (बागमती प्रदेश) নেপালের নতুন সংবিধান অনুসারে গঠিত সাতটি প্রদেশের অন্যতম। ২০১৫ সালের ২০ সেপ্টেম্বর এই প্রদেশ গঠিত হয়। নেপালের রাজধানী কাঠমান্ডু এই প্রদেশেই অবস্থিত। বাগমতী প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে প্রদেশ নং ১, পশ্চিমে গণ্ডকী প্রদেশ এবং দক্ষিণে প্রদেশ নং ২ ও ভারতের বিহার রাজ্য অবস্থিত। ২০১৮ সালের ১৭ জানুয়ারি মন্ত্রীসভার বৈঠকে হেটৌডাকে প্রদেশের অস্থায়ী রাজধানী হিসেবে ঘোষণা করা হয়। ২০২০ সালের জানুয়ারিতে সংখ্যাগরিষ্ঠের ভোটে প্রদেশ নং ৩ এর নামকরণ করা হয় বাগমতী প্রদেশ।
ভূ-প্রকৃতি ও জলবায়ু
এই প্রদেশের ভূ-প্রকৃতি পার্বত্য অঞ্চলময়। সুউচ্চ গৌরীশঙ্কর, লাংতাং, জুগাল ও গণেশ পর্বত এ প্রদেশে অবস্থিত। প্রদেশের আয়তন ২০,৩০০ বর্গ কিলোমিটার, যা নেপালের মোট আয়তনের প্রায় ১৪%। সমুদ্রপৃষ্ঠ থেকে ভূমির উচ্চতা পর্ণমোচী, সরলবর্গীয় বন ও আলপাইন বনের জন্য সহায়ক। সমুদ্র-পৃষ্ঠ থেকে উচ্চতার উপরে তাপমাত্রা নির্ভর করে। সাধারণত গ্রীষ্মকালে বৃষ্টিপাত হয়।
প্রশাসনিক বিভাগসমূহ
প্রদেশ নং ৩ এ মোট তেরোটি জেলা রয়েছে। প্রতিটি জেলার প্রশাসনিক দায়িত্ব পালন করেন জেলা সমন্বয় সমিতির প্রধান ও জেলা প্রশাসন কর্মকর্তা। প্রতিটি জেলাকে আবার নগর ও গ্রামপালিকায় বিভক্ত করা হয়েছে। প্রদেশ নং ৩-এ একটি মহানগর, একটি উপ-মহানগর, ৪১টি নগর ও ৭৪ টি গ্রামপালিকা রয়েছে।
প্রদেশ নং ৩ এর জেলাসমূহ হলো:
জনসংখ্যার উপাত্ত
সাধারণত জেলার বা শহরের নামানুসারে প্রদেশের অধিবাসীদের বিশেষায়িত করা হয়। তবে সমগ্র প্রদেশকে নির্দেশ করতে নেপালমন্ডলী নামটি ব্যবহৃত হয়।
নাদেজহদা কোতলিয়ারোভা
নাদেজহদা কোতলিয়ারোভা (জন্ম ১২ জুন ১৯৮৯) একজন রুশ স্প্রিন্টার। তিনি বেইজিং, চীনে ২০১৫ বিশ্ব অ্যাথলেটিকস চ্যাম্পিয়নশিপে ৪০০ মিটারে প্রতিদ্বন্দ্বিতা করেছিলেন। ২০১৬ সালে, ডোপটেস্টে তার শরীরে মেলডোনিয়াম পাওয়া গিয়েছিল।
ওয়ারাস জেলা
ওয়ারাস জেলা আফগানিস্তানের বামিয়ান প্রদেশের দক্ষিণ অঞ্চলে অবস্থিত একটি একটি পাহাড়ী জেলা। ২০১১ সালের আদমশুমারী অনুযায়ী এখানকার জনসংখ্যা ছিল প্রায় ৭৬,৩৯৮ জন, যার মধ্যে এআইএমএস এর তথ্য অনুযায়ী সম্পূর্ণভাবে হাজারা সম্প্রদায়ের লোক বসবাস করে থাকে। ওয়ারাস জেলার প্রধান গ্রামগুলি হচ্ছে:ওয়ারাস, সেয়াক দাহনওয়ারাস, দাহনওয়ারস, শিয়েখ দাহনওয়ারস, দহান ওয়ারাস, ওয়ারাস, দহনওয়ারস। জেলাটি ২,৭৯৪ মিটার উচুতে অবস্থিত।
ইউরাল নদী
ইউরাল (Урал, ) বা Jayıq/Zhayyq (Яйыҡ, Жайық, ), ১৭৭৫-এর আগে পরিচিত Yaik (Яик), রাশিয়া ও কাজাখস্তানের উপর দিয়ে প্রবাহিত একটি নদী। এটা দক্ষিণ ইউরাল পর্বতমালায় উৎপন্ন হয়ে এবং কাস্পিয়ান সাগরে শেষ হয়। এর মোট দৈর্ঘ্য ১,৫০৯ মাইল (২,৪২৮ কিমি), যার ফলে এটি ইউরোপের তৃতীয় দীর্ঘতম নদী, ভলগা ও দানিউবের পরে (এবং এশিয়ার ১৮তম দীর্ঘ নদী)। ভলগার সাথে, ইউরাল নদী কাস্পিয়ান সাগরে পড়া একটি প্রধান নদী।
ইউরাল নদী, উরাল পর্বতমালার ক্রুগলয়া পর্বত (Kruglaya) থেকে উৎপন্ন হয়ে, দক্ষিণে সমান্তরাল ও উত্তরে প্রবাহিত তবল নদীর পশ্চিমে, মাগণিতগোর্সকের (Magnitogorsk) মাধ্যমে, এবং ইউরালের প্রায় দক্ষিণের শেষ প্রান্তে, ওরস্কের (Orsk) মাধ্যমে যেখানে এটি পশ্চিমে প্রায় ৩০০ কিমির মত বাঁক নেয়, ওরেনবার্গ (Orenburg) অভিমুখে, যখন তা সাকমারা নদীর সাথে মিলিত হয়। ওরেনবার্গ থেকে এটি পশ্চিমে প্রবাহিত হয়, কাজাখস্তানের মধ্য দিয়ে, তারপর আবার ইউরালে দক্ষিণে বাঁক নেয় এবং আঁকাবাঁকাভাবে বিস্তৃত সমভূমির মধ্য দিয়ে প্রবাহিত হয় যতক্ষণ না পর্যন্ত এটি কাস্পিয়ানে পৌঁছায়, যেখানে এটি একটি নদীর বদ্বীপ সৃষ্টি করে।
ফয়সাল আরব
ফয়সাল আরব ১৩ ডিসেম্বর ২০১৫ থেকে পাকিস্তানের সুপ্রিম কোর্টের একজন বিচারপতি হিসাবে দায়িত্বে রয়েছেন।
২০০৭ সালে যারা পিসিও বিচারক হিসাবে শপথ নিতে অস্বীকার করেছিলেন, তিনি সেই বিচারকদের মধ্যে ছিলেন।  বিচারপতি আরবকে আইনজীবী পর্যবেক্ষকরা তাঁর আইনশাস্ত্রে উদারপন্থী হিসাবে বর্ণনা করেছেন এবং বহু গুরুত্বপূর্ণ বিষয় নিয়ে রায় দেওয়ার সময় বিচারিক ব্যাখ্যার বিষয়ে মাঝারি অবস্থান নিয়েছিলেন।
প্রাথমিক জীবন এবং শিক্ষা
তার জন্ম ১৯৫৫ সালের ৫ নভেম্বর। বিচারপতি আরব ১৯৭৮ সালে করাচির সরকারী কলেজ ও বাণিজ্য ও অর্থনীতিতে বাণিজ্য বিষয়ে স্নাতক হন এবং ১৯৮৯ সালে সিন্ধু মুসলিম আইন কলেজ থেকে এলএলবি সম্পন্ন করেন। ১৯৯২ সালে তিনি উচ্চ আদালতের এবং ২০০৫ সালে সুপ্রিম কোর্টের আইনজীবী হিসাবে তালিকাভুক্ত হন।
পেশাদার এবং বিচারিক পেশা
আইনজীবী হিসাবে তিনি প্রথমে ১৯৯০ সালে ফখরুদ্দিন জি ইব্রাহিম অ্যান্ড কোম্পানিতে ইন্টার্ন করেন। তারপরে তিনি ২০০০ থেকে ২০০৫ অবধি ফয়সাল আরব অ্যান্ড অ্যাসোসিয়েটসের নামে তাঁর আইন পেশা প্রতিষ্ঠানে কাজ করেছিলেন। মিঃ আরব ২০০৫ সালের অক্টোবরে সিন্ধু হাইকোর্টের অতিরিক্ত বিচারক এবং ২৫ অক্টোবর, ২০০৬ এ সিন্ধু হাইকোর্টের স্থায়ী বিচারক নিযুক্ত হন। জেনারেল পারভেজ মোশাররফ দেশে জরুরি অবস্থা ঘোষণা করে এবং তার কুখ্যাত ২০০৭ সালের অস্থায়ী সাংবিধানিক আদেশ জারি করলে তাকে কীভাবে অন্যান্য বিচারকদের সাথে বহিষ্কার করা হয়েছিল? বিচারপতি আরব সেই বিচারকদের মধ্যে ছিলেন যারা 2007 সালে পিসিও বিচারক হিসাবে শপথ নিতে অস্বীকার করেছিলেন। আইনি চক্রের মধ্যে বিচারপতি আরব দ্রুত মামলা নিষ্পত্তি করার জন্য পরিচিত।
বিচারপতি আরবকে ২০১৩ সালের নভেম্বরে প্রাক্তন সামরিক শাসক জেনারেল পারভেজ মোশাররফের বিরুদ্ধে উচ্চ রাষ্ট্রদ্রোহ মামলার শুনানি করার জন্য একটি বিশেষ তিন সদস্যের আদালতের প্রধান নিযুক্ত করা হয়েছিল। তিনি ব্যারিস্টার ফারোগ নাসিমকে (আসামির পক্ষে পরামর্শদাতা) বলেছেন যে, তাঁর ক্লায়েন্ট জরুরি অবস্থা জারি করেছিলেন এবং বিচারপতিসহ বেশ কয়েকটি বিচারককে অপসারণের কারণ হিসাবে উল্লেখ করে তিনি বলেন, তিনি অত্যন্ত নিরপেক্ষভাবে এবং কোনও পক্ষপাতিত্ব ছাড়াই এই কার্যক্রম পরিচালনা করেছিলেন। তিনি ১৭ ফেব্রুয়ারি ২০১৫ এ সিন্ধু হাইকোর্টের প্রধান বিচারপতি হিসাবে নিযুক্ত হন।
সওয়াদ ইদ সালেম
সওয়াদ ইদ সালেম (জন্ম ৬ই জানুয়ারি ১৯৭৯ মেচেরিয়াতে) একজন আলজেরীয় দূরপাল্লার দৌড়বীর। তার পছন্দের বিভাগ হল অর্ধ-ম্যারাথন ও ম্যারাথন। ১০০০০মিটার বিভাগে তিনি স্বর্ণপদক জেতেন ২০০০ সালের দৌড়বাজীতে আফ্রিকান চ্যাম্পিয়নশিপে ও ২০০৫ সালের দৌড়বাজীতে ভূমধ্যসাগরীয় গেমসে। ২০০৭ সারা আফ্রিকা গেমসে তিনি অর্ধ-ম্যারাথনে জয়ী হন। ৩০০০মিটার থেকে ম্যারাথন পর্যন্ত সকল বিভাগের মহিলাদের দৌড়বাজীতে আলজেরীয় রেকর্ড সালেমের দখলে।
১৯৯৭ সালে IAAF বিশ্ব ক্রস-কান্ট্রি চ্যাম্পিয়নশিপের জুনিয়র স্তরে তিনি প্রথমবারের জন্য আন্তর্জাতিক প্রতিযোগিতায় অংশ নেন। সেখানে তিনি ৯৮তম স্থান অধিকার করেন। ২০০০ এবং ২০০৩ IAAF বিশ্ব অর্ধ-ম্যারাথন চ্যাম্পিয়নশিপ তাকে প্রথম পঞ্চাশজনে নিয়ে আসে। ৫০০০ মিটার দৌড়ে তিনি ২০০৩ বিশ্ব চ্যাম্পিয়নশিপ ও ২০০৪ গ্রীষ্মকালীন অলিম্পিকে অংশগ্রহণ করলেও কোনোটিতেই তিনি হিটের বেশি এগোতে পারেননি।
ইউনিভার্সিয়াড ক্রস-কান্ট্রি জেতার পর, সালেম ২০০৬ সাল থেকে ম্যারাথন দৌড়ে অংশ নেওয়া শুরু করেন ও শীঘ্রই তিনি সাফল্যের মুখ দেখেন। থেসালোনিকিতে অনুষ্ঠিত ২০০৬ সালের আলেক্সান্ডার দ্য গ্রেট ম্যারাথন প্রতিযোগিতায় তিনি জয়ী হন। এরপর ১৮ই মার্চ, ২০০৭ সালে অনুষ্ঠিত ১৩তম রোম ম্যারাথনেও তিনি জয় লাভ করেন। শুধু তাই নয়, ২:২৫:০৮ সময়ে তিনি এই প্রতিযোগিতায় নতুন রেকর্ডও স্থাপন করেন। ২০০৮ গ্রীষ্মকালীন অলিম্পিকে তিনি ম্যারাথনে ২:২৮:২৯ সময়ে ৯ম স্থান অধিকার করেন।
জংলি (চলচ্চিত্র)
জংলি একটি ভারতীয় হিন্দি এডভেঞ্চার চলচ্চিত্র। আমেরিকান চলচ্চিত্র নির্মাতা এবং পরিচালিত চাক রাসেল এবং প্রযোজক বিনীত জৈন। ছবিটিতে অভিনয় করেছেন বিদ্যুৎ জামওয়াল, পূজা শাওয়ান্ত , আশা ভাট এবং অতুল কুলকর্ণি অভিনীতপ্রধান চরিত্রে এই চলচ্চিত্রটি একটি পশুচিকিত্সকের ডাক্তারের আশেপাশে ঘোরাফেরা করে, যিনি তার বাবার হাতির রিজার্ভে ফিরে আসার পরে, একটি আন্তর্জাতিক পোচারেরধবিরুদ্ধে ে সম্মুখ ই ও লড়াই করেছিলেন। ছবিতে মার্শাল আর্ট এবং অ্যাকশন স্টান্ট রয  । ছেজামমওয়াল অভিনয় করেছেন। অ্যাকশন থ্রিলার রোমিও আকবর ওয়াল্টারকে একক রিলিজ দেওয়ার জন্য প্রাথমিক প্রকাশের তারিখটি এক সপ্তাহ আগে শুরু করা হয়েছিল । প্রাথমিকভাবে ১৯ অক্টোবর ২০১৮ এ মুক্তি পাওয়ার জন্য নির্ধারিত হয়েছিল, এবং তারপরে ৫ এপ্রিল, এটি ২৯ মার্চ ২০১৯ এ প্রকাশিত হয়েছিল। সমালোচকরা জম্মওয়ালের অভিনীত দৃশ্যের প্রশংসা করে চলচ্চিত্রটির মিশ্র পর্যালোচনকরে়েছেন।
কাহিনী
দীপঙ্কর নায়ার একটি এলিফ্যান্ট অভয়ারণ্য পরিচালনা করে তবে জিনিসগুলি খারাপ হয়ে গেছে কারণ শিকারীরা প্রায়শই হাতির হাতির শিকারের জন্য তাদের হস্তান্তরিত হয় তার ছেলে রাজ, মুম্বাইয়ের ভেট তার মায়ের দশম মৃত্যুবার্ষিকীতে এসে তার শৈশবকালীন প্রাণী ভোলা ও দিদির সাথে বন্ধুত্ব করেছেন। ভোলার বিশাল টাস্কে কেশব নামে একটি শিকারি নজর রাখে যা ভাল অর্থ উপার্জন করতে পারে। কেশব ভোলাকে তার কান্ডের জন্য হত্যা করেছিল এবং দীপঙ্করও তাকে বাঁচানোর চেষ্টা করে। পুলিশরা দীপঙ্করের জানাজায় পৌঁছে এবং তাকে শিকারীদের সাথে থাকার মিথ্যা জাল দেয় এবং এর জন্য রাজকে ফ্রেমও দেয়। কারাগারে নেওয়ার পরে তিনি, যার হাত এখনও বেঁধে রয়েছে। তবে তিনি তখনও এই সকলের সাথে লড়াই করেন, এবং দিদি জানালাকে টান দেওয়ার পরে রাজের শৈশবের বন্ধু শঙ্করের সাথে তার ম্যানহাট হিসাবে মীরা নামে এক সাংবাদিক ছিলেন, যে রাজের সাথে হাতির অভয়ারণ্যে একটি নিবন্ধ লিখতে এসেছিলেন। রাজ তাদের কাছে আরও প্রকাশ করে যে, যে পরিদর্শক তাকে শিকারিদের সাথে থাকার জন্য বানিয়েছিলেন, তিনি সেই দলের মধ্যে অন্যতম, যারা হাতির কুণ্ডলী পাচারকে সমর্থন করেন। রাজের সেরা বন্ধু দেবও শিকারীদের সাথে রয়েছেন বলে প্রকাশিত হয়েছে। দেব এবং রাজ লড়াই করে, তারপরে শিকারিরা আসে। তারা রাজকে গুরুতর আহত করে, কিন্তু দেবকে মেরে ফেলে, যিনি রাজকে বাঁচানোর জন্য ছিলেন। শিকারিরা শঙ্করকেও বন্দী করে, আর মীরা এগুলি ধারণ করে। রাজের শিক্ষক গज्জা গুরু মীরার সাথে রাজের সাথে আচরণ করেন। রাজ, একজন মৃত শিকারীর ফোন নিয়ে জানতে পারে যে ক্রেতারা পারাদীপে রয়েছে, যেখানে শঙ্করকেও রাখা হয়েছিল। রাজ রাজবাড়ি আক্রমণ করে এবং সমস্ত দেহরক্ষী এবং শিকারীকে হত্যা করে। তিনি শঙ্করকে বাঁচান, এবং সেখানে মীরা এবং জয়েশ (রাজের অন্য শৈশব বন্ধু )ও উপস্থিত হন। রাজ কেশবকে আক্রমণ করে এবং তাকে প্রায় অজ্ঞান করে তোলে এবং অন্যকে বাঁচাতে যায়, সেখানে কেশভ বন্দুক তুলেছিল, তবে গজ্জা গুরু এবং দিদি উপস্থিত হন, এতে দিদি কেশবকে হত্যা করে। ক্রেতারা পুলিশ ধরে নিয়ে যায়। যেখানে ভিতরে, দিদি তার বাচ্চা প্রসব করতে চলেছে। ৩ মাস পরে, দীপঙ্কর নায়েরের শেষ বার্তাটি দেখানো হয়েছে, যাতে তিনি বলেছিলেন যে হাতিদের প্রতি ১৫ মিনিটের মধ্যে তাদের তাসের জন্য হত্যা করা হয়, এবং আমরা এখনও টাস্কের তৈরি উপকরণ না নিয়ে তা থামাতে পারি। সেখানে দিদির বাচ্চা আশাকেও দেখানো হয়েছে। শেষে, চাকরির বিনিময়ে, রাজ উত্তর দেয় 'অভী না এ শাক, ইয়াঁ পার চিজেন বোহত জঙ্গলে হ্যায়' ('আমি এখন আসতে পারি না, জিনিসগুলি এখানে খুব বন্যই আছে')। এবং এটি এখনও আমরা টাস্ক-তৈরি সামগ্রী ব্যবহার না করে এটি বন্ধ করতে পারি। সেখানে দিদির বাচ্চা আশাকেও দেখানো হয়েছে। শেষে, চাকরির বিনিময়ে, রাজ উত্তর দেয় 'অভী না এ শাক, ইয়াঁ পার চিজেন বোহত জঙ্গলে হ্যায়' ('আমি এখন আসতে পারি না, জিনিসগুলি এখানে খুব বন্যই আছে')। এবং এটি এখনও আমরা টাস্ক-তৈরি সামগ্রী ব্যবহার না করে এটি বন্ধ করতে পারি। সেখানে দিদির বাচ্চা আশাকেও দেখানো হয়েছে। শেষে, চাকরির বিনিময়ে, রাজ উত্তর দেয় 'অভী না এ শাক, ইয়াঁ পার চিজেন বোহত জঙ্গলে হ্যায়' ('আমি এখন আসতে পারি না, জিনিসগুলি এখানে খুব বন্যই আছে')।
হায়ওয়া স্টেশন প্রতিবাদ
হায়ওয়া স্টেশনের প্রতিবাদ ২০১৮ সালের ১৯ মে শুরু হয়, যখন লাল পোশাক পরা ১২,০০০ জনেরও বেশি মহিলা দক্ষিণ কোরিয়ার সিউলের হায়ওয়া স্টেশনে নারীদের বৈষম্য ও গুপ্তচর ক্যামেরা অপরাধের বিরুদ্ধে সমাবেশ করেছিল। গুপ্তচর ক্যামেরা মামলার যৌন-বিরোধীতা ও সহিংসতা -বিরোধী লড়াইয়ের প্রাথমিক সমাবেশ একত্রীত সমাবেশে পরিণত হয়েছিল। হংকিক বিশ্ববিদ্যালয়ের স্পাই ক্যাম মামলা প্রথম সমাবেশের সূত্রপাত করেছিল। একজন পুরুষ নগ্ন মডেলকে অন্য মহিলা মডেলের ছবি গোপনে তোলেন এবং তাকে অবিলম্বে গ্রেফতার করা হয়। যাইহোক, বহু পুরুষ গুপ্তচর ক্যামেরা অপরাধীদের নিন্দা করা হয় না এবং অনেক মামলা অমীমাংসিত থেকে যায়। দক্ষিণ কোরিয়ায় স্পাই ক্যামকে মোলকা  নামে অভিহিত করা হয়, যা অবৈধ ও অসম্মতিপূর্ণ চিত্রগ্রহণের একটি শব্দ।
এই ঘটনা থেকে, নারীরা হায়ওয়া স্টেশনে জড়ো হয়ে নারী বৈষম্যের বিরুদ্ধে ও মোলকা অপরাধের বিরুদ্ধে বিচার ব্যবস্থার সংস্কারের জন্য সমাবেশ করেছিল। মে মাসে প্রাথমিক সমাবেশের পরে, অংশগ্রহণকারীদের সংখ্যা জুন ও জুলাইয়ে ২০,০০০ জনেরও বেশি হয়ে যায়। আগস্টে চতুর্থ সমাবেশে ৭০,০০০ জনেরও বেশি অংশগ্রহণকারী ছিলেন এবং বিক্ষোভের একটি সাধারণ স্থান গওয়ানঘামুন প্লাজায় অনুষ্ঠিত হয়েছিল। হায়ওয়া স্টেশন বিক্ষোভ ২০১৯ সালে অব্যাহত রয়েছে, কারণ নির্দিষ্ট কিছু বিষয় যা লিঙ্গ সমতাকে প্রশ্নবিদ্ধ করে।
হেইওয়া স্টেশন বিক্ষোভ সংবাদ মাধ্যম ও সরকারের বিভিন্ন প্রতিক্রিয়া সৃষ্টি করেছে। কিছু দক্ষিণ কোরিয়ার গণমাধ্যমের কিছু সরকারি দলের সাথে দৃঢ় সম্পর্ক রয়েছে এবং এই প্রতিবাদ সম্পর্কে তাদের দৃষ্টিভঙ্গি বিভিন্ন দৃষ্টিকোণ থেকে বিস্তৃত, যা এই বিষয়টির মার্কিন গণমাধ্যমের প্রচারণার সাথে ভিন্ন।
আইন প্রয়োগের অভাব এবং অপরাধের শাস্তির অভাবের কারণে দক্ষিণ কোরিয়ার মানুষ কর্তৃপক্ষের প্রতি বিশ্বাস হারাচ্ছে। গণ বিশ্রামাগারের বাইরে, তাদের বাড়ির বাইরে অবস্থানগুলি পুরুষ ও মহিলা উভয়ের জন্যই অপরাধের সম্ভাব্য স্থান। হায়ওয়া স্টেশন প্রতিবাদ লিঙ্গ বৈষম্য ও মহিলাদের বিরুদ্ধে যৌন সহিংসতা সম্পর্কে সচেতনতা বৃদ্ধি করে। এই প্রতিবাদ একটি অপরিহার্য ঘটনা, যা দক্ষিণ কোরিয়ায় মহিলাদের আন্দোলনে অবদান রাখে।
অ্যালিউশিয়ান দ্বীপপুঞ্জ
আলেউশিয়ান দ্বীপপুঞ্জ ( Алеутские острова; Aleutian Islands; Unangam Tanaa, আক্ষরিক অর্থে "আলেউটদের ভূমি") যা অ্যালেউট দ্বীপপুঞ্জ বা অ্যালেউটিক দ্বীপপুঞ্জ নামেও পরিচিত, ১৮৬৭ সালের আগে ক্যাথেরিন দ্বীপপুঞ্জ হিসাবে পরিচিত ছিল। এটি ১৪টি বড় আগ্নেয় দ্বীপ এবং ৫৫টি ছোট দ্বীপ নিয়ে গঠিত। অ্যালিউশিয়ান দ্বীপপুঞ্জের বেশিরভাগ অংশ মার্কিন যুক্তরাষ্ট্রের আলাস্কা রাজ্যের অন্তর্গত, তবে কিছু অংশ রাশিয়ান ফেডারেলের অন্তর্ভুক্ত। প্রশান্ত মহাসাগরের উত্তরের অ্যালেউটিয়ান আর্কের ৬,৮২১ বর্গ মাইল (১৭,৬৬৬ বর্গ কিলোমিটার) এলাকা এই দ্বীপপুঞ্জটি দিয়েই গঠিত যা আলাস্কা উপদ্বীপ থেকে পশ্চিমে রাশিয়ার কামচাতকা উপদ্বীপের দিকে প্রায় ১২০০ মাইল (১৯০০ কিমি) পর্যন্ত বিদ্যমান এবং এটি উত্তরে বেরিং সাগর এবং দক্ষিণে প্রশান্ত মহাসাগরের মাঝে একটি বিভাজক রেখা হিসাবে কাজ করে। তবে পশ্চিমের যুক্তরাষ্ট্রের দ্বীপটিকে আটু দ্বীপ বলা হয় যা পশ্চিম আন্তর্জাতিক তারিখের রেখাটি পরিচালিত করে। এছাড়া প্রায় সমস্ত দ্বীপপুঞ্জ আলাস্কার অংশ এবং সাধারণত "আলাস্কান বুশ" হিসাবে অভিহিত হয়, শুধু পশ্চিম প্রান্তের ছোট ভূতাত্ত্বিকভাবে সম্পর্কিত দ্বীপপুঞ্জটি রাশিয়ার অন্তর্গত। দ্বীপপুঞ্জগুলি তাদের ৫৭টি আগ্নেয়গিরির সাথে প্যাসিফিক রিং অফ ফায়ারের উত্তর অংশটি তৈরি করে। ভৌগলিকভাবে, এগুলি বৃহত্তর প্রশান্ত মহাসাগরীয় সীমান্ত প্রদেশের একটি স্বতন্ত্র বিভাগ, যা পরিবর্তিতভাবে বৃহত্তর প্রশান্ত মহাসাগরীয় মাউন্টেন সিস্টেমের ফিজিওগ্রাফিক বিভাগের অংশ।
দ্বিতীয় বিশ্বযুদ্ধের সময় আলিউশিয়ান দ্বীপপুঞ্জগুলিতে যুদ্ধ এবং সংঘাতের ঘটনা ঘটে। দ্বিতীয় বিশ্বযুদ্ধের সময় ১৯৪২ সালের জুনে অ্যালেউশিয়ান দ্বীপপুঞ্জের কিসকা এবং আটুতে যে জাপানিজ আক্রমণগুলো ঘটে সেগুলো ঐ যুদ্ধে আমেরিকা যুক্তরাষ্ট্রে ঘটা একমাত্র আক্রমণ ছিল বলে মনে করা হয়। এখানকার স্থানীয় লোকেরা নিজেদেরকে উনানগান হিসাবে অভিহিত করে এবং বেশিরভাগ বিদেশিরা এখানে সাধারণত "অ্যালেউট" নামে পরিচিত।
অ্যালেউট ভাষা এস্কিমোদের দুটি প্রধান শাখার মধ্যে একটি যেটাকে অ্যালেউট ভাষা পরিবার বলা হয়। এই পরিবারটি অন্য কারও সাথে সম্পর্কিত বলে জানা যায় না। মার্কিন যুক্তরাষ্ট্রের ২০০০ সালের আদমশুমারিতে দ্বীপপুঞ্জের লোকসংখ্যা ছিল ৮,১৬২ জন, যাদের মধ্যে ৪,২৮৩ জন উনালাস্কার মূল বসতিতে বসবাস করছিলেন।
ভূতত্ত্ব
কুলা প্লেট এবং উত্তর আমেরিকান প্লেটের মধ্যবর্তী গতিবেগটি (দু'টি প্লেটের স্থানান্তর) বেরিং শেল্ফের প্রান্তে (আলিউশিয়ান আর্কের উত্তরে বেরিং সাগরে) ইওসিন যুগের প্রথম দিকে শেষ হয়েছে। অ্যালিউশিয়ান বেসিন অর্থাৎ উত্তরে সমুদ্রতলে অবস্থিত আলিউশিয়ান অববাহিকা হলো কুলা প্লেটের অবশিষ্ট অংশ। এই প্লেটটি একসময় আগ্নেয়গিরির দমনের কারণে এর স্থানে আটকে যায়। পরবর্তীতে প্রশান্ত মহাসাগরীয় প্লেট এবং উত্তর আমেরিকান প্লেটের সাবডাকশনের সময় অ্যালিউশিয়ান দ্বীপপুঞ্জের আর্কের অংশটি প্রথম ইওসিনে যুগে (শিলা জমে গঠিত হওয়া মাটির স্তর সৃষ্টির যুগ) গঠিত হতে শুরু করে। এই আর্কটি পৃথক পৃথক ব্লক দিয়ে তৈরি যা ঘড়ির কাঁটার ঘূর্ণনের দিকে সাজানো রয়েছে। দ্বীপগুলির অন্তর্নিহিত বেসমেন্টটি তিনটি স্ট্রিগ্রাফিক ইউনিট দ্বারা গঠিত, একটি আগ্নেয়গিরির পাথরের ইওসিন যুগে গঠিত স্তর, একটি সামুদ্রিক পাললিক শিলার ওলিগোসিন-মায়োসিন স্তর এবং পাললিক ও আগ্নেয় শিলার সমন্বিত একটি প্লিওসিন—কোয়ার্টনারি স্তর।
ভূগোল
অ্যালিউশিয়ান দ্বীপগুলো পাঁচটি ভাগ নিয়ে গঠিত (পূর্ব থেকে পশ্চিমে)- ফক্স দ্বীপপুঞ্জ চার পর্বতমালা দ্বীপপুঞ্জ আন্দ্রেয়ানোফ দ্বীপপুঞ্জ র‍্যাট দ্বীপপুঞ্জ নিয়ার দ্বীপপুঞ্জ, এবং কমান্ডার দ্বীপপুঞ্জ। এই পাঁচটিই ৫১° ও ৫৫° উত্তর অক্ষাংশ এবং ১৭২° পূর্ব ও ১৬৩° পশ্চিম দ্রাঘিমাংশের মধ্যে অবস্থিত। এদের মধ্যে বৃহত্তম দ্বীপপুঞ্জ হলো আটু(মূল ভূখণ্ড হতে সবচেয়ে দূরে অবস্থিত) এবং ফোনস দ্বীপপুঞ্জের উনালাস্কা, উম্নাক এবং ইউনিমাক দ্বীপ। এর মধ্যে বৃহত্তম হলো ইউনিমাক দ্বীপ যার আয়তন ১,৫৭১.৪১ বর্গমাইল (৪,০৬9৯.৯ বর্গকিমি), এর পরে উনালাস্কা দ্বীপ, একমাত্র অ্যালিউশিয়ান দ্বীপ, যার আয়তন ১,০০০ বর্গমাইল (২,৬০০ বর্গকিমি) এর চেয়েও বেশি। আলাস্কার মূল ভূখণ্ডের নিকটবর্তী দ্বীপপুঞ্জের অক্ষগুলো দক্ষিণ-পশ্চিম দিকের প্রবণতা দেখায়, তবে তানাগা দ্বীপের ক্ষেত্রে এর দিক উত্তর থেকে পশ্চিম দিকে পরিবর্তিত হয়। দিকনির্দেশের এই পরিবর্তনটি আগ্নেয়গিরি র ফলে সংগঠিত একটি ফাটলের বক্ররেখার সাথে মিলে যায় যা দ্বীপগুলির নির্মাণে অবদান রেখেছে। কুড়িল দ্বীপপুঞ্জ, জাপানি চেইন এবং ফিলিপাইনের প্রশান্ত মহাসাগরীয় অংশে এ জাতীয় বাঁকা রেখাগুলির পুনরাবৃত্তি ঘটতে দেখা যায়। এই দ্বীপগুলোর সকল আর্ক প্রশান্ত মহাসাগরীয় প্লেটের প্রান্তে অবস্থিত এবং অনেক বেশি ভূমিকম্পপ্রবণ হওয়া সত্ত্বেও এরা বসবাসযোগ্য। তবে আলেউটিয়ান প্রধান দ্বীপগুলো প্রশান্ত মহাসাগরীয় এবং উত্তর আমেরিকান টেকটোনিক প্লেটের মধ্যে অবস্থিত। এই দ্বীপগুলোর মূল ভূখণ্ড আলেউটিয়ান রেঞ্জের পশ্চিমা ধারাবাহিকতায় সজ্জিত। দ্বীপের বেশিরভাগ অংশই আগ্নেয়গিরির উৎসের স্পষ্ট চিহ্ন বহন করে এবং দ্বীপগুলোর উত্তর দিকে অসংখ্য আগ্নেয়গিরি বিদ্যমান যার কয়েকটি এখনো সক্রিয় রয়েছে। দ্বীপগুলির অনেকগুলি অবশ্য সম্পূর্ণ আগ্নেয়গিরির নয়, কিছু দ্বীপ স্ফটিক বা পলির শিলা এবং অ্যাম্বার এবং লিগনাইটের স্তর দিয়ে গঠিত। এদের প্রত্যেকটির উপকূলগুলো পাথুরে, জীর্ণ পৃষ্ঠতল বিশিষ্ট এবং এগুলির পথ অত্যন্ত বিপজ্জনক। ভূমি অবিলম্বে উপকূল থেকে খাড়া উঠে যাওয়া পাহাড় এদের বহু পুরাতন চিত্র। এই আগ্নেয় দ্বীপগুলি ৬,২০০ ফুট (১.৯০০ মিটার) পর্যন্ত উঁচু। উনালাস্কা দ্বীপে মাকুশিন আগ্নেয়গিরি ৫,৬৯১ ফুট (১,৭৩৫ মিটার) উচ্চতা সম্পন্ন। যদিও উনালাস্কা শহরের অভ্যন্তর থেকে এ আগ্নেয়গিরি একেবারে দৃশ্যমান নয়, তবে এর শৃঙ্গ থেকে বাষ্পটি একদম মেঘহীন পরিষ্কার দিনে দেখা যায়। উনালাস্কার বাসিন্দারা পিরামিড পিক বা মাউন্ট নিউহলের মতো ছোট কোন পাহাড়ে উঠলেই তুষারে ঢাকা পর্বতশৃঙ্গটি দেখতে পারেন। আগ্নেয়গিরি বোগোস্লোফ এবং ফায়ার দ্বীপপুঞ্জ, যা যথাক্রমে ১৭৯৬ এবং ১৮৮৩ সালে সমুদ্র থেকে ভেসে উঠেছিল, উনালাস্কা উপসাগর থেকে প্রায় ৩০ মাইল (৫০ কিলোমিটার) পশ্চিমে অবস্থিত। ১৯০৬ সালে, উনালাস্কার কাছাকাছি বোগোসলফ এবং গ্রিউইনক দ্বীপগুলির মাঝখানে একটি নতুন আগ্নেয় শৃঙ্গ ভেসে উঠেছিল, এরপরে ১৯০৭ সালে এরকম আরেকটি ভেসে ওঠে। এই শৃঙ্গগুলো ১৯০৭ সালের ১ সেপ্টেম্বর একটি বিস্ফোরণে প্রায় ধ্বংস হয়ে যায়। ২০১৭ সালে জানা যায় যে, আগ্নেয় শৃঙ্গগুলো বাতাসে ভেসে এসে জমে যাওয়া ৩০,০০০ ফুট (৯০০০ মিটার) ছাই এবং বরফের চাপে বিস্ফোরিত হয়েছিল।
জলবায়ু
দ্বীপপুঞ্জের জলবায়ু মাঝারি ও মোটামুটি সমান তাপমাত্রা এবং ভারী বৃষ্টিপাত সম্পন্ন। কুয়াশার পরিমাণ প্রায় সবসময় একই থাকে। গ্রীষ্মের আবহাওয়া দক্ষিণ পূর্ব আলাস্কার (সিতকার আশেপাশের) চেয়ে অনেক বেশি শীতল, তবে দ্বীপপুঞ্জগুলো এবং আলাস্কা পানহান্ডেলের শীতের তাপমাত্রা প্রায় একই রকম। উনালাস্কা দ্বীপের দক্ষিণ-পশ্চিমাঞ্চলীয় অঞ্চলটির দক্ষিণ-পশ্চিমে একটি "সাবপোলার মহাসাগরীয় জলবায়ু" রয়েছে, যেখানে শীতলতম মাসগুলোতে গড় তাপমাত্রা শূন্য ডিগ্রি সেলসিয়াস (32° ফারেনহাইট) এর উপরে থাকে, ১ থেকে ৩ মাস ১০ ডিগ্রি সেলসিয়াস (৫০ ডিগ্রি ফারেনহাইট) এর উপরে গড় তাপমাত্রা থাকে এবং বিভিন্ন ঋতুতে বৃষ্টিপাতের পরিমাণে তেমন কোন পার্থক্য হয় না। এই এলাকার উত্তর-পূর্বাংশে জলবায়ু "শীতকালীন গ্রীষ্ম এবং সারা বছর বৃষ্টিপাত সহ সাববার্টিক" জাতীয় হয়ে যায়, যেখানে আবহাওয়া একইরকম তবে শীতলতর, এখানে শীতলতম মাসগুলোতে গড় তাওমাত্রা শূন্য ডিগ্রি সেলসিয়াস (32 ডিগ্রি ফারেনহাইট) এর নিচে থাকে। শীতকালে দ্বীপগুলো 'অ্যালিউসিয়ান লো' নামে পরিচিত একটি আধা-স্থায়ী নিম্নচাপ অঞ্চলে পরিণত হয়। দ্বীপপুঞ্জের সর্বাধিক জনবহুল দ্বীপ উনালস্কা যার গড় তাপমাত্রা প্রায় ৩৮ ডিগ্রি ফারেনহাইট (৩ ডিগ্রি সেন্টিগ্রেড), জানুয়ারীতে প্রায় ৩০ ডিগ্রি ফারেনহাইট (−1 ডিগ্রি সেন্টিগ্রেড) এবং আগস্টে প্রায় ৫২ ডিগ্রি ফারেনহাইট (১১ ডিগ্রি সেন্টিগ্রেড)। দ্বীপপুঞ্জগুলিতে সর্বাধিক ও সর্বনিম্ন তাপমাত্রার রেকর্ড যথাক্রমে °৮ ডিগ্রি ফারেনহাইট (২° ডিগ্রি সেন্টিগ্রেড) এবং ৫ ডিগ্রি ফারেনহাইট (−১৫°C)। গড় বার্ষিক বৃষ্টিপাত প্রায় ৮০ ইঞ্চি (২,০০০ মিমি) এবং উনালাস্কায় প্রতি বছর প্রায় ২৫০ দিন বৃষ্টিপাত হয় যে কারণে এটিকে মার্কিন যুক্তরাষ্ট্রের অন্যতম বৃষ্টিপাতের জায়গা বলে মনে করা হয়।
প্রাণী ও উদ্ভিদ জগৎ
আলিউশিয়ান দ্বীপপুঞ্জে ফসল কাটার মৌসুমটি মে মাসের প্রথম থেকে শুরু করে সেপ্টেম্বরের শেষের দিকে প্রায় ১৩৫ দিন পর্যন্ত স্থায়ী হয়, তবে এর কৃষি, কয়েকটি শাকসবজির মধ্যেই সীমাবদ্ধ। কিছু উইলো জাতীয় উদ্ভিত ব্যতীত,এখানকার বেশিরভাগ অংশে স্থানীয় গাছ দেখা যায় না। অ্যাডাক এবং আমাকনাকের মতো কয়েকটি দ্বীপে অবশ্য কিছু রাশিয়ান আমলের শঙ্কযুক্ত গাছ জন্মায়। শীতল জলবায়ুতে গাছ অনেক লম্বা হয়ে থাকে কিন্তু আলিউশিয়ান কনিফার গাছগুলো-যারা আনুমানিক দু'শো বছর পুরানো-উচ্চতায় খুবজোড় ১০ ফুট (৩ মিটার) উঁচু হয় এবং এদের অনেকগুলো এখনও ৫ ফুট (১.৫ মিটার) এর চেয়েও কম লম্বা। এর কারণ, এই দ্বীপপুঞ্জ অনেকটা ফকল্যাণ্ড এবং একই রকম অক্ষাংশের দ্বীপগুলির মতো, এখানকার শক্তিশালী বাতাসের জন্য লম্বা গাছগুলি ঝুঁকিপূর্ণ। একারণে এ গাছগুলির পরিবর্তে দ্বীপগুলি ক্রাউবেরি, ব্লউইন্ট, ঘাস, সেজেজ এবং অনেকগুলি ফুলের গাছের ঝোপঝাড় দ্বারা আচ্ছাদিত হয়ে রয়েছে। এদের উপকূলের কাছে পিট জাতীয় গাছের অঞ্চল রয়েছে। এন্ডেমিক প্ল্যান্টগুলির মধ্যে বিপন্ন আলিউশিয়ান শিল্ড ফার্ন অন্তর্ভুক্ত। আলেউশিয়ানে সামুদ্রিক পাখিদের অনেক বড় উপনিবেশ রয়েছে। বুলডির দ্বীপে ২১টি প্রজননকারী সামুদ্রিক প্রজাতি রয়েছে, যার মধ্যে রয়েছে বেরিং সি-এন্ডেমিক রেড-লেগড কিটিওয়াক। বড় বড় সামুদ্রিক উপনিবেশগুলি যেমন- কিস্কা, গারেলোই, সেমিসোপচনোই, বোগোসলফ এবং অন্যান্যগুলিতেও এরা উপস্থিত রয়েছে। দ্বীপপুঞ্জগুলিতে এশিয়ান পাখি যেমন- গোলাপফিনচ, সাইবেরিয়ান রুবিথ্রোট, ব্লুথ্রোট, ল্যানসোলেটেড ওয়ার্বেলার এবং উত্তর আমেরিকার মধ্যে ১ম আবিষ্কৃত এগ্রেট পাখিও এখানে বিদ্যমান। আলিউশিয়ানদের আবাস বেশিরভাগ ক্ষেত্রেই অপ্রচলিত, তবে বন্যজীবন গবাদি পশু, ক্যারিবৌ এবং শিয়ালের মতো প্রজাতির প্রতিযোগিতা দ্বারা প্রভাবিত হয়। আলিউশিয়ান দ্বীপপুঞ্জের অনেক উপকূলে অটার প্রানীর প্রজাতিকে সমুদ্রের একটি অন্যতম প্রজাতি হিসেবে চিহ্নিত করা হয়। এদের উপস্থিতি ক্যাল্প বনাঞ্চলের বৃদ্ধিকে উৎসাহ দেয়, কারণ অটারগুলো সামুদ্রিক প্রাণীর জনসংখ্যা নিয়ন্ত্রণ করে (কারণ সমুদ্রের অরচিনের বিশাল পরিমাণের শ্যাওলা সাফ করার মাধ্যমে এরা অর্চিন বন্ধ্যা তৈরি করতে পারে)।
ইতিহাস
প্রাগৈতিহাসিক- অ্যালিউশিইয়ানের সর্বপ্রাচীন জনগণ এশিয়া মহাদেশ থেকে উত্তর আমেরিকা মহাদেশ পর্যন্ত একটি ভাঙ্গা সেতুর মতো প্রসারিত হওয়ার ফলে অনেক নৃতাত্ত্বিক বিশেষজ্ঞরা অনুমান করেছেন যে, তারা আমেরিকা যুক্তরাষ্ট্রের প্রথম জনবসতি ছিল। যদিও আমেরিকা যুক্তরাষ্ট্রে জনবসতির প্রাচীনতম ইতিহাসের প্রমাণগুলি আরও দক্ষিণ দিকের অংশে পাওয়া গেছে। বেরিং সাগরের প্রাচীনতম ঐতিহাসিক প্রমাণগুলো সম্ভবত বর্তমান সময়ের ক্রমবর্ধমান জল এবং বালির দ্বারা ডুবে গেছে। প্রাচীনকালের অ্যলিউশিয়ান দ্বীপপুঞ্জে বা এর আশেপাশের বসবাসকারী লোকেরা শিকার, মাছ ধরা এবং ঝুড়ির জিনিসপত্র তৈরীতে দক্ষতার পরিচয় দেয়। শিকারিরা তাদের অস্ত্র, জলযোজন ইত্যাদি তৈরি করেছিল। প্রাচীন ঝুড়াগুলি সামুদ্রিক শস্যের গাছ হতে সাবধানে ছাঁটা ডালপালা দিয়ে সূক্ষ্মভাবে বোনা বলে উল্লেখ করা হয়। এরই ধারাবাহিকতায় একে একে এখানে রাশিয়ান সময়কাল, গোড়া খ্রিষ্টান ঐতিহ্য, মার্কিন দখল এবং দ্বিতীয় বিশ্বযুদ্ধের সময় জাপানি আক্রমণ সম্পন্ন হয়।
রাশিয়ান সময়কাল
অভিযাত্রী, ব্যবসায়ী এবং ধর্মপ্রচারকরা রাশিয়া থেকে ১৭৪১ সালে প্রথম এই এলাকায় আসতে শুরু করে। ১৭৪১ সালে রাশিয়ার সরকার, রাশিয়ার সেবায় নিয়জিত ভিটাস বেরিং নামক একজন ড্যানিশ ব্যক্তি এবং আলেক্সেই চিরিকভ নামের একজন রাশিয়ানকে সেন্ট পিটার এবং সেন্ট পল জাহাজে করে উত্তর প্রশান্ত মহাসাগর আবিষ্কারের সমুদ্রযাত্রায় প্রেরণ করেছিলেন। ঝড়ের মাধ্যমে জাহাজগুলি আলাদা হয়ে যাওয়ার পরে, চিরিকভ অ্যালিউশিয়ান গোষ্ঠীর বেশ কয়েকটি পূর্বদিকের দ্বীপপুঞ্জ আবিষ্কার করেছিলেন এবং বেরিং পশ্চিমের বেশ কয়েকটি দ্বীপ আবিষ্কার করেন। বেরিং-এর জাহাজ ধ্বংস হয়ে যায় এবং কমান্ডার দ্বীপপুঞ্জে তিনি মৃত্যুবরণ করেন, যার মধ্যে একটি এখন তার নাম (বেরিং দ্বীপ) সহ আশেপাশের বেরিং সাগরকে ধারণ করে। বেরিং পার্টির বেঁচে যাওয়া ব্যক্তিরা তাদের জাহাজের ধ্বংসাবশেষ থেকে নির্মিত একটি নৌকোয় কামচাতকা উপদ্বীপে পৌঁছায় এবং পরবর্তীতে দ্বীপপুঞ্জগুলোকে পশমবহনকারী প্রাণী সমৃদ্ধ বলে জানায়। সাইবেরিয়ার পশু শিকারীরা কমান্ডার দ্বীপপুঞ্জে এসে ধীরে ধীরে আলিউশিয়ান দ্বীপপুঞ্জ পেরিয়ে পূর্বদিকে মূল ভূখণ্ডে চলে যান। এর মাধ্যমেই রাশিয়া উত্তর আমেরিকার উত্তর-পশ্চিম উপকূলে একটি পা রেখেছিল। আলিউশিয়ান দ্বীপপুঞ্জ ফলস্বরূপ রাশিয়ার অন্তর্ভুক্ত ছিল, কিন্তু পরে দেশটি উত্তর আমেরিকার সমস্ত সম্পত্তি ১৮৬৭ সালে মার্কিন যুক্তরাষ্ট্রে স্থানান্তরিত করে। রাশিয়ান-আমেরিকান কোম্পানীর একত্র হওয়ার সময় আলিউশিয়ান দ্বীপপুঞ্জের স্থানীয় জনগোষ্ঠীর সাথে বিক্ষিপ্ত বিরোধ ছিল। ফলে সেখানে শীঘ্রই সহযোগিতা, বিবাহবিচ্ছেদ এবং সরকারি নীতির ভিত্তিতে তুলনামূলকভাবে স্থিতিশীল অবস্থা স্থাপনের ব্যবস্থা করে হয় যা মিশ্র আলেউট-রাশিয়ান শিশুদেরকে সামাজিক অবস্থান, শিক্ষা এবং পেশাদার প্রশিক্ষণ সরবরাহ করে। দিনে দিনে, রাশিয়ান-আমেরিকান উপনিবেশগুলির দৈনিক প্রশাসন মূলত আলাস্কানদের হাতে চলে যায়। উপনিবেশকরণের স্বাভাবিক প্রবণতার বিপরীতে সেখানে প্রযুক্তি প্রতিস্থাপন করা হয়, রাশিয়ানরা আলেউট কায়াক, সামুদ্রিক অটার শিকার কৌশল এবং দেশীয় তামার আমানতের কাজ গ্রহণ করেছিল। এছাড়াও তারা সিরিলিক বর্ণমালার অভিযোজন দ্বারা সেখানে ধর্মীয় ও অন্যান্য গ্রন্থসমূহের লিপিবদ্ধকরণের মাধ্যমে আলেউট ভাষা সংরক্ষণের ব্যবস্থা গ্রহণ,জনশিক্ষা,গুটিপোকার জন্য স্থানীয় জনগণের টিকাদান এবং বিজ্ঞানভিত্তিক উপায়ে সামুদ্রিক স্তন্যপায়ী প্রাণী সংরক্ষণ নীতি প্রণয় করেছিল যা সে সময়ের তুলনায় অনেক আধুনিক ছিল। ১৭৬০ সাল নাগাদ রাশিয়ান বণিক অ্যান্ড্রিয়ান টলস্টিখ রাশিয়ার আদক অঞ্চল এবং এর আশেপাশে এলাকার একটি বিস্তারিত আদমশুমারি করেছিলেন এবং এই আলিউশিয়ান এলাকায় রাশিয়ার নাগরিকত্ব বাড়িয়ে দিয়েছিলেন। ১৭৭৮ সালে তৃতীয় এবং সর্বশেষ যাত্রার সময় ক্যাপ্টেন জেমস কুক আলেউশিয়ান দ্বীপপুঞ্জের পূর্ব অংশ জরিপ করেছিলেন, আরও কিছু গুরুত্বপূর্ণ দ্বীপের অবস্থান সঠিকভাবে নির্ধারণ করেছিলেন এবং প্রবীণ নৌচালকদের অনেক ভুল সংশোধন করেছিলেন।